Zagreb, 08. studenog 2023.

**Povjerenstvo za odlučivanje o sukobu interesa (u daljnjem tekstu: Povjerenstvo)** na temelju članka 104. Zakona o općem upravnom postupku („Narodne novine“, broj 47/09. i 110/21.) i članka 30. stavka 1. podstavka 2. Zakona o sprječavanju sukoba interesa („Narodne novine“, broj 26/11., 12/12., 126/12., 48/13., 57/15. i 98/19., u daljnjem tekstu: ZSSI/11) dana 08. studenog 2023. godine donosi sljedeće:

**RJEŠENJE**

1. **Ispravlja se Odluka Povjerenstva Broj: 711-I-1049-P-198-19/23-05-24 od 3. lipnja 2022. godine na način da** **se u izreci navedene Odluke, u točki I. d) riječi „k.o. Tribunj“ zamjenjuju riječima „k.o. Turanj“ tako da navedena točka glasi:**

**„ d) nesklad u obliku propusta navođenja nekretnine u izvješću o imovinskom stanju dužnosnika od 31. prosinca 2018.g. upisane kod Općinskog suda u Zadru , Zemljišnoknjižnog odjela Biograd na Moru, k.o. Turanj zgrada i dvor- zk. ul. ....., kat. čest. ......., suvlasnički dio 500/100000, ETAŽNO VLASNIŠTVO (E-130)- stambeni prostor u potkrovlju ukupne korisne površine 34,98 m2, u vlasništvu supruge dužnosnika i zgrada i dvor- zk. ul. ...., kat. čestica ...... suvlasnički dio 530/100000, površine 37,42 m2 u vlasništvu supruge dužnosnika. „**

1. **U preostalom dijelu Odluka Povjerenstva Broj: 711-I-1049-P-198-19/23-05-24 od 03. lipnja 2022. ostaje neizmijenjena.**

**O b r a z l o ž e n j e**

Povjerenstvo je na 174. sjednici održanoj 03. lipnja 2022. godine donijelo odluku Broj: 711-I-1049-P-198-19/23-05-24 kojim se pokreće postupak za odlučivanje o sukobu interesa protiv dužnosnikaBožidara Longina, župana Zadarske županije, zbog moguće povrede članka 8. i 9. ZSSI-a koja proizlazi iz propusta da po pisanom pozivu Povjerenstva u danom roku priloži odgovarajuće dokaze potrebne za usklađivanje prijavljene imovine u izvješćima o imovinskom stanju dužnosnika i to izvješću podnesenom 23. veljače 2021., 17. listopada 2013., 28. kolovoza 2017., 29. kolovoza 2017, 31. prosinca 2018. i 30. listopada 2019.godine, s podacima o imovini utvrđenim postupku redovite provjere.

Međutim, prilikom izrade navedene Odluke došlo je do pogreške u pisanju na način da su u izreci navedene Odluke, u točki I. d) omaškom navedene riječi „k.o. Tribunj“ iako je trebalo navesti riječi „k.o. Turanj“, gdje se nekretnine imenovanog dužnosnika i nalaze, kako nesporno i proizlazi iz Izvatka iz zemljišne knjige Zemljišnoknjižnog odjela Zadar, zemljišnoknjižnog uloška broj ........

Člankom 104. stavkom 1. Zakona o općem upravnom postupku propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima. Stavkom 2. istog članka Zakona propisano je da ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

Slijedom navedenog, Povjerenstvo je donijelo odluku kako je navedeno u izreci ovoga akta.

PREDSJEDNICA POVJERENSTVA

Aleksandra Jozić-Ileković, dipl.iur.

Dostaviti:

1. Dužnosnik Božidar Longin, osobnom dostavom
2. Objava na internetskoj stranici Povjerenstva
3. Pismohrana